Case ID: 1238682
Sentence 189: İş materiallarında olan 24 və 25 yanvar 2020-ci il tarixli ərizələrdən, 25.01.2020-ci il tarixli raportdan, həmin tarixli hadisə yerinə baxış protokolundan və ona əlavə edilmiş fotoşəkillərdən müəyyən olunur ki, zərərçəkmiş şəxslər Zərərçəkmiş şəxs3 və Zərərçəkmiş şəxs4 Azərbaycan Respublikası DİN-nin 102 xidmətinə və Xaçmaz RPŞ-nə müraciət edərək, Zərərçəkmiş şəxs3 məxsus evdən naməlum şəxsin və ya şəxslərin qızıl zinət əşyalarının və pulun oğurlaması barədə məlumat vermiş, polis əməkdaşları tərəfindən hadisə yerinə baxış keçirilmiş, zərərçəkmiş şəxslər həmin əmlakların oğurlandığı yerləri göstərmişlər.İş materiallarında olan ifadənin yerində yoxlanılması haqqında 11 may 2020-ci il tarixli protokoldan və ona əlavə edilmiş fotoşəkillərdən müəyyən edilir ki, Xaçmaz RPŞdə Təqsirləndirilən şəxs Zərərçəkmiş şəxs3 evindən oğurluq etməsi ilə bağlı yeri göstərməsi təklif edildikdən sonra təqsirləndirilən şəxslə birlikdə sonuncunun göstərdiyi istiqamətdə gedilmiş, təqsirləndirilən şəxs Zərərçəkmiş şəxs3 evinə necə daxil olduğunu, əşyaları evin hansı hissəsindən oğurladığını əyani şəkildə göstərərək təsdiq etmişdir.